ბატუტზე ხტომა

სპორტის ამ სახეობას საქართველოში 70-იან წლებში საფუძველი ჩაუყარეს მაშინდელ სპორტსაზოგადოება ‘’შრომით რეზერვებში’’, საქ. დამსახურებულმა მწვრთნელმა თენგიზ ხუდოევმა და ფიზიკური კულტურის და სპორტის ინსტიტუტში, პირველმა უფროსმა მწვრთნელმა საქ. ნაკრები გუნდისა ბატუტზე ხტომაში ოთარ კაკიაშვილმა (პროფესორმა, კათედრის გამგემ) საქართველოს დამსახურებულმა მწვრთვნელმა.

1969 წელს ჩატარდა პირველი საქართველოს ჩემპიონატი ბატუტზე ხტომებში, ეს ულამაზესი სპორტის სახეობა წარმატებით ვითარდებოდა რეგიონებშიც: ქ.ქუთაისში ედგარ კალანდაძის, შემდგომში ვალერი ჩხაბურიძის ხელმძღვანელობით, ქ.ბათუმში აჭარაში ნიკოლოზ ავეტისოვის და შემდგომში ვალენტინა რაზუმოვსკაიას, ალექსანდრე გალივრაჯიანის, ქ.სოხუმში ნიკოლოზ პაგონიას და ამირან ზუფხაიას, ქ.რუსთავი რეზო თვალაძის.

1978-1980 წლებში პირველ წარმატებებს მიაღწიეს საქ. ნაკრების უფროსი მწვრთვნელისა თენგიზ ხუდოევისა და სამველ ანდრიახიანის თბილისელმა აღსაზრდელებმა: ფატიმა ფირინიშვილმა, სერგო მარქარიანმა (პირველი საერთაშორისო კლასის ოსტატი), ნუგზარ ბარათაშვილი (კალინინი), ევრიპიდ გალჩევმა (გალციდისი) და სოხუმელმა ფემისტოკოლ დიამანტიდისმა. ისინი არაერთხელ გახდნენ საკავშირო ჩემპიონატისა და თასის პრიზიორები და დაიმკვიდრეს ადგილი სსრ კავშირის ახალგაზრდულ ნაკრებში. სერგო მარქარაიანმა დიდების ნაკრებში მონაწილეობა მიიღო 1979 წლის ევროპის ჩემპიონატში. გახდა ფინალისტი დაიკავა მე-6 ადგილი, ხოლო პირველ დიდ წარმატებას ახალგაზრდებს შორის მიაღწია ფატიმა ფირანიშვილმა 1980 წლის ევროპის ახალგაზრდულ ჩემპიონატზე მე-2 ადგილი სინქრონულ ხტომებში, ხოლო ნუგზარ ბარათაშვილი (კალინინი) 1978 წლის ახალგაზრდული ევროპის ჩემპიონატის ფინალისტი სინქრონულ ხტომებში.

1981-1984 წლებში საქართველოს ნაკრებში ხდება თაობათა ცვლა. ნაკრებში მოდის შესანიშნავი თაობა: რუსუდან ხოფერია, ანა დოღონაძე, ზაქარია აბრამიშვილი, ლია ბენდიაშვილი, (ისინი ყველა ხდებიან საერთაშორისო კლასის სპორტის ოსტატები) მიხეილ პილივანოვი, ზაალ ხიზანიშვილი, გიორგი გაგუა, რემიკ პოლოზიანი ირიცხებიან: სსრ კავშირის ძირითად და ახალგაზრდულ ნაკრებ გუნდებში. მათთან ერთად საქ. ნაკრების ღირსებას იცავენ სპორტის ოსტატები: ირმა თანდილაშვილი, ნინო შერმადინი, ინა წიკლაური, ინგა მენთეშაშვილი, ლარისა თვაური, ხათუნა ცხოვრებოვა, სვეტლანა გულიაევა, ლელა გიგინეიშვილი, ნინო არღანაშვილი, ირინა მიხაილოვა, თამარ სუსუნიაშვილი, ხათუნა ბენდიანიშვილი. ვაჟები: ზურაბ კიკნაძე, იგორ ჩერნიავსკი, მიხეილ ნიკოლაიშვილი, არამ სააკიანი, აკაკი გაბაშვილი, რევაზ ხარატიშვილი, თემურ მუმლაძე, კახაბერ ქვლივიძე, მერაბ სუპატაშვილი, ისინი ყველა წარმატებით იცავდნენ საქართველოს ღირსებას საკავშირო და საერთაშორისო არენაზე და მოუტანეს დიდი წარმატებები ყველა რანგის შეჯიბრებაზე.

1984 წლიდან ტანვარჯიშის უმაღლესი დაოსტატების ოლიმპიური რეზერვების რესპუბლიკური სკოლის დირექტორის მოადგილის, ბატონ თომზირ ცომაიას (ეროვნული კატეგორიის მსაჯი ბატუტზე ხტომებში, საქ. დამსახურებული მწვრთნელი, დამსახ. მუშაკი) ხელმძღვანელობითა და დიდი ძალისხმევით ყველა ეს სპორტსმენი ირიცხება უმაღლესი დაოსტატების ოლიმპიურ სკოლაში, ბატუტზე ხტომების ახლად გახსნილ განყოფილებაში, მწვრთნელების თენგიზ ხუდოევის, ზაურ სულაშვილისა და ევრიპიდ გალციდისის ხელმძღვანელობით.

1987 წლის დამდეგს საქართველოს ეროვნული ნაკრები გუნდის მთავარ მწვრთვნელად დაინიშნა ზაურ სულაშვილი რომელიც დღესაც უძღვება საქ. ნაკრებ გუნდს.

1988 წელს 15 წლის რუსუდან ხოფერიამ კოლოსალურ შედეგს მიაღწია, მსოფლიო ჩემპიონატზე. ა.შ.შ-ში გაიმარჯვა სამ დისციპლინაში (ინდივიდუალური, სინქრონული და გუნდური) იგი პირველია მსოფლიოში, რომელიც 15 წლის ასაკში გახდა მსოფლიოს აბსოლუტური ჩემპიონი, ხოლო 1990 წელს მსოფლიოს ჩემპიონები გახდნენ ანა დოღონაძე და ზაქარია აბრამაშვილი. სულ მსოფლიო ჩემპიონატებზე მოპოვებულია 6 მედალი (5 ოქრო, 1 ვერცხლი). ევროპის ჩემპიონატებიდან კი მოპოვეულია 6 ოქრო, 7 ვერცხლი, 1 ბრინჯაო. სულ 14 მედალი. ამ სამი უძლიერესი სპორტსმენის სპორტული შედეგები ცალ-ცალკე აღნიშვნის ღირსია. აქვე ავღნიშნოთ მათი თანაგუნდელის საერთაშორისო კლასის სპორტის ოსტატის ლია ბენდიანიშვილის წარმატებები ახალგაზრდულ ვროპის ჩემპიონატებზე 3 ოქრო. სამწუხარო კი ის არის, რომ ბატუტზე ხტომები მხოლოდ 2000 წლის სიდნეის ოლიმპიურ თამაშებში შევიდა ოლიმპიურ ოჯახში.

ამ შესანიშნავ თაობას ღირსეული ცვლა მოუვიდა ახალგაზრდულ და ეროვნულ ნაკრებ გუნდებში, რომლებიც ქ.თბილისის სპორტის სამსახურის სპორტული სკოლის (დირექტორი ქალბატონი როზა ბერიკაშვილი) აღსაზრდელები იყვნენ.

2001 წლის მსოფლიოს ახალგაზრდულ ასაკობრივ ჩემპიონატზე ინდივიდუალურ ხტომებში მე-2 პრიზიორები გახდნენ სოფო გულიაშვილი (17-18 წ), ლუბა გოლოვინა (11-12 წ), ხოლო თენგიზ კოშკაძე მე-4 ადგილს დასჯერდა (13-14 წ). 2004 წელს ევროპის ახალგაზრდული ჩემპიონატის მე-2 პრიზიორი ხდება ლუბა გოლოვინა, თენგიზ კოშკაძე აქაც ფინალისტია.

განსაკუთრებული აღნიშვნის ღირსია, 2005 წლის მსოფლიოს ახალგ. ჩემპიონატი სადაც წარმატებით იასპარეზა ლუბა გოლოვინამ მოიპოვა მსოფლიო ჩემპიონის ტიტული (15-16 წლის თანატოლებში). მასთან ერთად ფინალში ნანა ღუჯაშვილიც გავიდა და სამწუხაროდ უმედლოდ დარჩა . 2006 წელს ევროპის ახალგ. ჩემპიონატზე, ევროპის ჩემპიონის ტიტულთან ერთად ლუბა გოლოვინას დიდი წვლილია საქართველოს ახალგაზრდული ნაკრები გუნდის მე-3 ადგილის დაკავებაში: ლუბა გოლოვინა, ნანა ღუჭაშვილი და თამარ კაკაშვილი ევროპის პრიზიორები ხდებიან გუნდურ ჩათვლაში რაც უდავოდ დიდი წარმატებაა.

2006-2007 წლებში სინქრონულ ხტომებში, თენგიზ კოშკაძისა და ბათუმელი ზურაბ ჭყონიას წყვილი 2-ჯერ ხდება მსოფლიო თასის ფინალში.

2007 წელს ლუბა გოლოვინა პირველად ასპარეზობს დიდების შეჯიბრებებში, ხვდება მსოფლიო თასის ფინალში ( მე-5 ადგილი ) ხოლო მსოფლიო ჩემპიონატზე მოიპოვა ლიცენზია პეკინის ოლიმპიური თამაშებისა, სადაც იგი ასაკით ყველაზე პატარა იყო, მაგრამ შესანიშნავად იასპარეზა. გავიდა ფინალურ ასპარეზობაში და დაიკავა მე-6 ადგილი.

ლუბა გოლოვინა და თენგიზ კოშკაძე წარმატებით ასპარეზობენ მსოფლიო თასის გათამაშებებში და მრავალჯერ იყვნენ ფინალისტები. 2011 წელს კანადაში საერთაშორისო ტურნირზე (‘’ვარსკვლავების თასი’’) მათ საპრიზო ადგილები დაიკავეს. ლუბამ მე-3 ადგილი, ხოლო თენგიზმა მე-2. ლუბა გოლოვინამ წელს ოლიმპიური თამაშების ლიცენზიაც მოიპოვა და ევროპის ჩემპიონატის ფინალისტიც გახდა.

აღსანიშნავია აგრეთვე 2009, 2010 და 2011 წლის მსოფლიოს ახალგაზრდული ჩემპიონატები საიდანაც ქართველი სპორტსმენები უმედლოდ არ დაბრუნებულან: 2009 წელს მე-3 საპრიზო ადგილი დაიკავა ანა ოდიშვილმა. ფინალისტები გახდნენ თეონა ჯანჯღავა და ნანა გოგაშვილი.

2010 წ. მსოფლიოს ახალგაზრდული ჩემპიონატი ანა ოდიშვილის ტრიუმფით დამთავრდა. მან თავის ასაკში მსოფლიო ჩემპიონის ტიტული მოიპოვა. ფინალურ ეტაპზე ძლიერ რუს თანატოლს ერთი ქულით გადაასწრო და ოქროს მედალი დაისაკუთრა. იგი ასევე ფინალში იყო (სინქრონულ ხტომებში) თავის მეწყვილე თეონა ჯანჯღავასთან ერთად. 17-18 წლის თანატოლებში ფინალში იასპარეზა თამარ კაკაშვილმაც.

2011 წლის ახალგაზრდულ მსოფლიო ჩემპიონატზე (17-18წლის) გოგონათა შორის, შესანიშნავად იასპარეზა თამარ კაკაშვილისა და ნანა გოგაშვილის წყვილმა. მათ მე-2 ადგილი დაიკავეს და მხოლოდ მცირედით ჩამორჩნენ ბელორუს წყვილს. ვაჟებში თავი გამოიჩინა ზურაბ ნოზაძემ. თანატოლებში (13-14 წ) ფინალში გავიდა, სადაც დიდი კონკურენცია იყო და მე-6 ადგილი დაიკავა რაც დიდ წარმატებად უნდა ჩაითვალოს.

მსოფლიო ახალგაზრდულ ჩემპიონატებში საქ.წარმომადგენლებს მოპოვებული აქვთ 2 ოქროს, 4 ვერცხლის და 1 ბრინჯაოს. სულ 6 მედალი. ხოლო ევროპის ახალგაზრდულ ჩემპიონატებში 14 ოქრო, 3 ვერცხლი, 4 ბრინჯაო. სულ 21 მედალი. ჯამში ევროპის და მსოფლიოს ახალგაზრდულ ჩემპიონატებში 27 მედალი.

ზემოთ ჩამოთვლილ სპორცმენებთან ერთად საერთაშორისო ტურნირებში მრავალ წარმატებას მიაღწიეს საქ. ახალგაზრდული ნაკრები გუნდის წევრებმა: გიორგი ფუტკარაძემ, დიმიტრი ზუტიკოვმა, რუსტამ კალოევმა, თემურ სონღულაშვილმა, ლაშა გაბაშვილმა. არიან პერსპექტიული გოგონებიც: ქრისტინე სორდია, თინათინ და ნატო ჩადუნელები, მარიამ და ნათია მწითურები, ნუცა ჭკუასელი. ვაჟებში კი გიორგი ავლოხაშვილი.

ამ ახალგაზრული თაობის სპორტსმენებად ჩამოყალიბებაში დიდი წვლილი მიუძღვით მწვრთვნელებს: ვალენტინა კლიმოვას ( გარდაიცვალა 2007 წელს), ვალერი ჩხაბერიძეს, კოტე გულისაშვილს, ვლადიმერ გოლოვინს, ლია ხრიკულს, რევაზ გამხოშვილს, ზურაბ კიკნაძეს, გარიკ გასპარიანს, ნინო არღანაშვილს, შალვა კალოევს, ირმა სოლოღაშვილს და მთავარ მწვრთვნელს ზაურ სულაშვილს.

ყველა ეს ახალგაზრდა სპორტსმენი ქ.თბილისის მერიის, გიორგი ეგნატაშვილის სახელობის თანვარჯიშის სახეობათა ოლიმპიური მზადების სპორტული ცენტრის (სადაც ახალი ხელმძღვანელობა მოვიდა დირექტორი მიხეილ ჭანტურია) არსაზრდლები არიან.

2011 წლიდან ახალი ხელმძღვანელობა მოვიდა ტანვარჯიშის სახეობათა ფედერაციაშიც. მერაბ ჩიქობავას მეთაურობით.